A on va néixer Núria Marín?
Núria Marín Font (Viella, la Vall d'Aran, 29 setembre de 1981) és una presentadora de televisió i periodista aranesa.
Va estudiar periodisme a la Universitat Ramon Llull entre 1999 i 2003 i va començar a treballar com a redactora un any més tard, per a la revista Super Pop, en què va estar durant 3 anys. Més endavant, el 2008, va començar a treballar com a guionista per als programes Kaos i Condició Femenina de Canal Català.
Després d'un breu temps a la cadena autonòmica, va començar a treballar com a coordinadora de programes d'entreteniment de la productora La Fàbrica de la Tele. Per a aquesta empresa va treballar en programes com Sálvame, Abre los ojos y mira, Campamento de verano i, durant set anys, per Cazamariposas, del qual també va ser presentadora. Així, el seu debut com a presentadora va ser l'any 2013 de la mà de Cazamariposas i al costat de Nando Escribano, un programa emès diàriament a Divinity i alguns dies a Telecinco També va presentar les gales a les quals acudia Divinity.
El 2016 es va anunciar el seu fitxatge com a col·laboradora de Hable con ellas, a Telecinco. El juliol de 2017, va començar de co-presentadora de Mad in Spain, un nou espai a la nit de diumenge presentat per Jordi González a Telecinco. El gener de 2018 va exercir de col·laboradora en el format Sábado Deluxe de Telecinco i el 3 d'agost del mateix any es va estrenar com a presentadora substituta de Sálvame.
El 2020 va presentar el magazín La habitación del Pánico, de Cuatro, i a Telecinco el reality La casa fuerte, de la productora Mediaset, junt amb Jorge Javier Vázquez i Sonsoles Ónega. El mateix any va presentar Más tiempo de descuento, així com els espais Hormigas blancas y La última cena.
Presentadora
Col·laboradora
A Viella, a la Vall d'Aran.